CELEX: E2006J0003
Language: da
Date: 2007-05-30
Title: Domstolens Dom af 30. maj 2007 i sag E-3/06 — Ladbrokes Ltd og Norges regering, v/Kultur- og kirkedepartementet Norges regering, v/Landsbruks- og matdepartementet (Etableringsret — Fri udveksling af tjenesteydelser — Nationale begrænsninger vedrørende spil og væddemål — Legitime mål — Formålstjenlighed/sammenhæng — Nødvendighed — Levering og markedsføring af spilleydelser fra udlandet)

13.12.2007   
            
            
               DA
            
            
               Den Europæiske Unions Tidende
            
            
               C 301/17
            
         
      DOMSTOLENS DOM
   
   af 30. maj 2007
   i sag E-3/06
   Ladbrokes Ltd og Norges regering, v/Kultur- og kirkedepartementet Norges regering, v/Landsbruks- og matdepartementet
   
      (Etableringsret — Fri udveksling af tjenesteydelser — Nationale begrænsninger vedrørende spil og væddemål — Legitime mål — Formålstjenlighed/sammenhæng — Nødvendighed — Levering og markedsføring af spilleydelser fra udlandet)
   
   (2007/C 301/09)
   I sag E-3/06 mellem Ladbrokes Ltd og Norges regering repræsenteret af Kultur- og kirkedepartementet og Landsbruks- og matdepartementet — anmodning til EFTA-Domstolen fra Oslo tingrett om fortolkning af reglerne vedrørende etableringsretten og den frie udveksling af tjenesteydelser i EØS — har domstolen, sammensat af Carl Baudenbacher (præsident og refererende dommer) og Henrik Bull og Thorgeir Örlygsson (dommere), den 30. maj 2007 afsagt følgende dom:
   
               1)-3)
            
            
               
                  National lovgivning, hvori det fastsættes, 1) at bestemte former for hasardspil kun kan udbydes af en statsejet spillevirksomhed, der lader overskuddet gå til kulturelle og sportslige formål, 2) at licens til at tilbyde spil på hestevæddeløb kun kan gives til organisationer eller virksomheder, der ikke arbejder med gevinst for øje, og hvis formål det er at støtte hesteavl, eller 3) at der kun kan gives licenser til visse former for hasardspil til organisationer og foreninger, der ikke arbejder med gevinst for øje, og som har et humanitært eller socialt formål, skal for ikke at være udelukket i medfør af EØS-aftalens artikel 31 og 36 forfølge legitime mål såsom bekæmpelse af afhængighed af spil og opretholdelse af den offentlige orden. De legitime mål skal forfølges på en hensigtsmæssig og sammenhængende måde, og lovgivningen må ikke gå videre end, hvad der er nødvendigt for at nå de pågældende mål.
               
            
         
               4)
            
            
               
                  I henhold til EØS-retten kan finansiering af humanitære og sociale formål ikke udgøre den egentlige begrundelse for en lovgivning i lighed med den, der her behandles, men kun være en gavnlig bivirkning. At forebygge privat fortjeneste som et mål i sig selv kan på den anden side principielt begrunde en sådan lovgivning. Den nationale politik vedrørende hasardspil skal dog i så fald afspejle de moralske overvejelser, der ligger bag dette mål.
               
            
         
               5)
            
            
               
                  I henhold til ESØ-aftalens artikel 36 har de nationale myndigheder i det omfang, en national ret konkluderer, at ordningerne med eksklusive rettigheder i medfør af lov om hasardspil og lov om totalisatorspil udgør lovlige begrænsninger, ret til at forbyde levering og markedsføring af hasardspil fra udlandet, uanset om disse er lovlige eller ej i oprindelsesstaten. Det samme gælder i det omfang, hvor en national ret konkluderer, at udelukkelse af kommercielle operatører i medfør af lov om lottospil udgør en lovlig begrænsning af den frie udveksling af tjenesteydelser.
               
               For så vidt en national ret konkluderer, at de forbud, der er indført i de tre love vedrørende kommercielle operatører, der arrangerer en given form for hasardspil, ikke er berettigede, må svaret være, at der stadig kan kræves licens i lyset af de mulige forskelle i beskyttelsesniveauet i EØS. Nationale foranstaltninger skal imidlertid stå i et rimeligt forhold til de forfulgte mål. De må ikke medføre forskelsbehandling og skal tage hensyn til de krav, som leverandøren af tjenesteydelser allerede opfylder i forbindelse med sin virksomhed i hjemstaten.